dam fei an tri mil ble' die, hirio just mad am eus skrivet eun dra bennag diwar benn ar sujed a ginnigez amañ paotrez plemo, lennit kentoh, boñ gouzoud a c'houezon e c'hell beza eun tamm chach bleoñv kenetrezom diwar benn traou zo, lennit ta memez tra...    Piv ac'hanoc'h a anavez meur a familh a ra tamm galleg ebet, brezhoneg tout  azalek ganedigezh ar c'hrouadur kentañ betek ma vo emgavet ar bidoc'hig en oad fur ha pelloc'h zoken ? Meur a zen 'neus klasket brezhonekaat an ti ha troet chupenn war hent an diorradur sakr. D'ur poent zo bet e oa ranket din stourm ouzh mab ha merc'h, ken e oa gwelloc'h tachennigañ ar yezhoù en ur mod. Galleg ganto adarre, brezhoneg evit traoù zo : labour skol, boued, Kousk Breizh Izel hag all. An deiz all edon o rentañ ar gont tristik-se d'un emsaver spi ha mennozhioù e-leizh en ennañ evit dazont ar yezh,  galleg tout gantañ. Evitañ da vezañ po' chik avat eo techet da vont 'trezek ar "ya qu'à, faut que...". Nag a drouz m'eus bet gant an den. Nag a boan digant Yann ! Me oa bouzar e penn ar gaoz. Arabat dit treiñ kein emezañ, bugel war sav ne zibab ket atav, e-se. Ya d'ar brezhoneg ! Na pegen brav ! Nemet ur yezh disheñvel a zo deus ar brezhoneg pa za er c'helc'hioù aotreet, ur yezh a vije en he "zonkadur" da vezañ par-ouzh-par gant ar galleg pe an holl yezhoù Indo-European. Mat, amañ e reer anv eus amzerioù a vo  diouto diwezhatoc'h en ur vro huñvreet, pa vo aet an inkane* ziwezhañ d'an Anaon, doue d'he fardono. Brittophone n'eo ket britto-fun evit-se.    Ar familh, ur vuhez... e bretonne mar plij ! Ac'halemañ da lakaat ar yezh e penn-kentañ an oaled ha c'hwezañ war an tan da dommañ dezhañ bemdez a vez graet gant an aotrou doue ? Fasil, brutal 'bominabl ! Sortial al lastez, magañ ar c'hazh, broustañ an dent, 'tamant broustañ ar c'hazh, sortial an dent, magañ al lastez, broustañ al lastez... Gisti, o pakañ  anezho 'maon dre forzh en em soñjal er yezh milliget-se. Ar millig skañv-se n'eo nemet roudennoù eus ar vezh o tassoniñ er pellder, evel un heklev eus va hendadoù. Ac'hanta. Gortozit 'ta ! Forzhik marvaihoù giz-se a zo da zivouzellañ e Hemoneg flour, gerioù uhel o c'hwezh en aer, evel ur flistrad c'hwezh-vat pich pich da gas kuit flaer an hañvouez, komzoù abil a rofe da grediñ z'eus ket bet morse eus Yann Plouek dindan ar soul en e lochenn. Brezhoneg bev ? Netra aesoc'h diouzh a glever. Ma, brezhoneg arnevez  ne lavaran ket, peb a c'heriadur Roparz Hermin gant tadig ha mammig en o godelloù. E mod-se e kroger, ken ne vez ket ententet seurt ebet gant Mamm Gozh e penn all an daol, un torr-rrrreorrr ! Gwelloc'h ober Leounog c'hoazh. Britto-funnioc'h* eo !